Testu+I

  //**Bizkaieraz**//:

Mundu guztiko erririk geienetan, eta gurean bere bai, literatura-iturri bi dagoz : Aoz-aozko iturria ta liburuetako iturria.  Aoz-aozko iturria, erri-erriaren iturria da, ta erri-literatura deritxogu. Munduko erri guztietan dago iturri ori. Izan bere, ez dago munduan erririk, zelan edo atan, iturri ori sortu ez dauanik. Erri guztietan dago eskolabakoen kultura bat, erri-jakintza bat, aoz-aozko erri-literatura bat. Erri guztietan dago izkuntza bat eta aoz-ao erabilten dira leenagoko jazoerak edo ipuiñak edo kantak; aoz-ao erabilten dira oiturak, siñeskerak eta abar.   Gaur, jakintsuen artean, geroago ta inportantzia andiagoa emoten jako erri-literatura orreri, erri batek bere izakerea ortxe agertzen ei dau-ta iñon baiño obeto. «Erri-ipuiñak dira literaturaren aurrenengo kimuak, noski. Erri-ipuiñak izan diralako kulturadun izkuntzen literatura oiñarri. Sarri, ipuiñak aski dira erri baten sikolojiaren bereizkuntza egiteko. Beren aberastasunetik neurtu ditzake erri-gogoa» [1]. <span style="font-family: Arial,Helvetica,sans-serif;"> <span style="font-family: Arial,Helvetica,sans-serif;">Liburuetako iturria bere, erririk geienak sortu <span style="color: rgb(20, 8, 0);">dabe. Baiña ez <span style="color: rgb(12, 12, 13);">danak. Liburuetako iturria erri-literatura berbera da, baiña landuta, idatzita. Eta idazleen eragiñez sortzen da. Literatur idatziak erri-literaturea batu, osotu, garbitu, indartu, zuzendu ta zaindu egiten <span style="color: rgb(10, 4, 0);">dau. Eta bear-bearrezkoa da, erri bat kultura bideetara eroateko.

//**Euskara Batuan:**//

Mundu guztiko herri gehienetan, gurean baita ere, bi literatura-iturri daude: Ahoz – Ahozko iturria eta liburuetako iturria. Ahoz – ahozko iturria, herri – herriaren iturria da, eta herri – literatura deritzogu. Munduko herri guztietan dago iturri hori. Izan ere, ez dago munduan herririk iturri hori sortu ez duenik. Herri guztietan dago eskolagabekoen kultura bat, herri – jakintza bat, ahoz – ahozko herri literatura bat. Herri guztietan dago hizkuntza bat eta ahoz – aho erabiltzen dira lehenagoko jasoerak edo ipuinak edo kantak; ahoz – aho erabiltzen dira ohiturak, sineskerak eta abar. Gaur, jakintsuen artean, gero eta inportantzia handiagoa ematen zaio herri – literatura horri, herri batek izaera hortxe agertzen omen du eta inon baino hobeto. Herri – ipuinak dira literaturaren lehenengo kimuak, noski. Herri – ipuinak izan direlako kulturadun hizkuntzen literatura oinarri. Sarri, ipuinak aski dira herri baten psikologiaren bereizkuntza egiteko. Beren aberastasunetik neurtu ditzake herri – gogoa. Liburuetako iturria berez, herririk gehienak sortu dute. Baina ez denak. Liburuetako iturria herri – literatura berbera da, baina landuta, idatzita. Eta idazleen eraginez sortzen da. Literatur idatziak herri - literaturara batuz, osotu, garbitu, indartu, zuzendu eta zaindu egiten du. Eta behar – beharrezkoa da, herri bat kultura bideetara eroateko.